Store Home » Skylanders: Swap Force » Skylanders SWAP Force: Zoo Lou Character
Store Home » Skylanders: Swap Force » Skylanders SWAP Force: Zoo Lou Character Skylanders SWAP Force: Zoo Lou Character Skylanders SWAP Force Zoo Lou Character $6.75 View Store Find the Best Price for This Skylander: $6.75 Buy This Now Related Products Skylanders SWAP FORCE Exclusive Legendary Character Pack Lightcore Grim Creeper $49.44 Skylanders … Continue reading → Besoekersinligting | Afrikaanse Taalmuseum en -monument
Die Taalmuseum is geleë in die hartjie van die Paarl en beeld die diverse ontstaansverhaal van een van Afrika se jongste tale, Afrikaans, uit. Die museum is ingerig in die pragtige, historiese huis van Gideon Malherbe, een van die stigterslede van die Genootskap van Regte Afrikaners (GRA) in 1875. Die museum se uitstallings lig besoekers in oor die geskiedenis en diversiteit van Afrikaans – kom besigtig die GRA se drukpers waarop die eerste Afrikaanse koerant ter wêreld gedruk is en toets jou kennis van idiome! Sien ook voorbeelde van die oudste Afrikaans wat in Arabiese skrif geskryf is en beleef die avontuurlike reis van Afrikaanse musiek. Begeleide toere is met voorafbespreking by die Taalmuseum beskikbaar. Die museum en monument bied gereeld uitsonderlike geleenthede aan, dus kliek hier vir die jongste inligting op ons sosiale mediaplatform. As jy ook die Taalmonument op Paarlberg op dieselfde dag besoek, kry jy afslag op die toegangsgeld daar, dus hou asseblief jou oorspronklike museum-betaalstrokie.
Adres: Pastorielaan 11, Paarl
GPS-koördinate: 33° 44′ 03.30″ S 18° 57′ 48.46″ O
Aanwysings en kaart
OPENINGSTYE van die TAALMUSEUM
Oop: Ma. tot Vr. 08:30–16:30
Gesluit: Naweke, openbare vakansiedae, Kersfees tot Nuwejaar
TOEGANGSFOOIE van 1 APRIL 2019 tot 31 MAART 2022
Toegangsgeld word by ontvangs betaal en slegs kontant word tans aanvaar.
Verjaar jy? Bring jou Suid-Afrikaanse ID saam vir gratis toegang!
R20 per persoon
Vir Drakenstein-inwoners met geldige biblioteekkaartjies: R10
Gewone toegangsfooi per persoon, maar toeroperateurtarief en STO onderhandelbaar. Doen hiervoor vroegtydig skriftelik aansoek by admin@taalmuseum.co.za. Toergidse en busbestuurders gratis.
SA STUDENTE en SA PENSIOENARISSE
R10 (met bewys)
R5 (gratis onder ses jaar)
R5 per leerder; 2 opvoeders en busbestuurder se toegang is gratis per groep (bespreek asb vooraf vir opvoedkundige programme)
R120 vir individue/R220 vir ‘n gesin van vier – sluit onbeperkte toegang tot die Taalmuseum, die Taalmonument, wandelpaaie en Volmaanpieknieks in.
Tel: +27 (0)21 872 3441 of (0)21 863 0543
Volg ons op Twitter: Taalmonument
Sluit aan by ons op Facebook: Afrikaanse Taalmonument
Volg ons op Instagram: Taalmonument
Alle besoekers besoek die perseel op eie risiko. Die ATM sal nie verantwoordelik gehou word vir enige verlies, skade of besering wat opgedoen word nie. Bogenoemde fooie is slegs geldig vir gewone toegang/soos aangedui en nie vir spesiale geleenthede of funksies nie. Die ATM se Raad mag die ure waartydens, en die voorwaardes en bepalings waaronder die publiek die verklaarde instelling of ŉ gedeelte daarvan mag besoek, asook die toegangsfooie, bepaal en aanpas. Die ATM se Bestuur behou hom die reg voor om binne redelike perke en sonder enige vooraf kennisgewing die toegangstye en besoekruimtes tydelik aan te pas of op te skort; in sulke gevalle sal besoekers, permithouers en ander belanghebbendes geen reg op enige skadevergoeding hê nie. Versoeke vir afslag moet skriftelik aan die Direkteur gerig word. Geen wapens, troeteldiere of smouse word op die perseel toegelaat nie. Reg van toegang word voorbehou.
[Inkomste uit toegangsfooie en verhurings word gebruik om die tekort in die subsidie van die Departement van Kuns en Kultuur aan te vul. Dit word aangewend vir instandhouding en om opvoedkundige programme en erfenisprojekte aan te bied.]
Gratis begeleide toere word aangebied deur ‘n museumgids, wanneer beskikbaar. Versoeke vir gespesialiseerde toere of om toegang tot argivale materiaal te kry, moet aan die Kurator gerig.
Opvoedkundige toere moet vooraf bespreek word en ’n besprekingsvorm moet ingevul word. Skoolgroepe word weens die toestand van die museum se vloere beperk tot 30 leerders per besoek. Groter groepe word slegs in die Vroeë Geskrewe Afrikaans-vertrek toegelaat.
Om te voldoen aan brand- en veiligheidsregulasies mag daar nie meer as 30 besoekers tegelykertyd per verdieping toegelaat word nie.
Vooraf toestemming moet by die Kurator verkry word vir kommersiële fotografie/verfilming.
BESOEKERS MAG NIE
In die museum hardloop of spring nie.
Op die meubels sit, leun of daaraan raak nie.
Aan die artefakte op die grondvloer raak nie.
Op die klavier speel nie.
In die museum eet, drink of rook nie.
Verby die sperpaaltjies beweeg nie.
Teen die trapreling afgly nie.